SZT……………

**Megállapodás**

**ÁLLAMI INGATLANRÉSZ IGÉNYBE VÉTELÉRŐL**

**és tulajdonosi hozzájárulás adásáról**

(nem jogszabályban meghatározott közfeladat ellátását elősegítő, állami tulajdonba kerülő beruházás megvalósítására)

**(a továbbiakban: Megállapodás)**

Amely létrejött,

**Magyar Nemzeti Vagyonkezelő Zártkörűen Működő Részvénytársaság**

székhely: 1133 Budapest, Pozsonyi út 56.

cégjegyzékszám: Cg. 01-10-045784

statisztikai számjel: 14077340-6420-114-01

adószám: 14077340-2-44

képviselik: ……………………………… és

………………………………

a Magyar Állam, mint tulajdonos képviseletében, az állami vagyonról szóló 2007. évi CVI. törvény (a továbbiakban: **Vtv.**) 17.§ (1) bekezdés e) pontja alapján eljáró tulajdonosi joggyakorló (a továbbiakban: **MNV Zrt.**),

másrészről az

**……………………………………………...**

székhely: …………………………….;

cégjegyzékszám: …………………………….;

statisztikai számjel: …………………………….;

adószám: …………………………….;

képviseli: …………………………………. és

………………………………….

mint építtető (a továbbiakban: **Építtető**)

(a továbbiakban együttesen: **Felek**, külön-külön**: Fél)** között az alulírott napon és helyen,az alábbiak szerint.

**Preambulum**

1. Építtető a ……………………….. (…………………………….) által készített, …………….. tervszámú, „…………………………………………………………………………” elnevezésű tervdokumentáció alapján ***…………………………*** műszaki létesítményeinek (a továbbiakban: **Létesítmény**) beruházását kívánja elvégezni a Magyar Állam tulajdonát képező ingatlanokon (továbbiakban: **Állami Ingatlanok**).   
   Az előzetes tervezői költségbecslés alapján a Magyar Állam tulajdonát képező ingatlanokon összesen mintegy nettó ………….,- Ft (………………. forint) értékű beruházás fog megvalósulni.
2. A tervezett beruházás az MNV Zrt. tulajdonosi joggyakorlása alatt álló, jelen pontban részletezett ingatlanok (továbbiakban: **Állami Ingatlanok**) alábbiakban feltüntetett területeit veszik igénybe (továbbiakban: **Igénybevett Terület**):

|  |  |  |  |  |  |  |
| --- | --- | --- | --- | --- | --- | --- |
| **Település** | **Fekvés** | **Hrsz.** | **Kivett megnevezés** | **Ingatlan-nyilvántartás szerinti kezelő / vagyonkezelő** | **Tervezett Létesítmény** | **Igénybevett terület (m2)[[1]](#footnote-1)** |
| …………. | ………... | ………. | ………………….. | ………………………….. | …………… | … |
| …………. | ………... | ………. | ………………….. | ………………………….. | …………… | … |
| …………. | ………... | ………. | ………………….. | ………………………….. | …………… | … |
| …………. | ………... | ………. | ………………….. | ………………………….. | …………… | … |
| …………. | ………... | ………. | ………………….. | ………………………….. | …………… | … |
| **Összesen:** |  |  |  |  |  | **0** |

Az MNV Zrt. tájékoztatást nyújt arról, hogy az Állami Ingatlanok tulajdoni lapjain kezelő / vagyonkezelő jogállással szereplő szervezet / társaság az Állami Ingatlanok jogszerű használójának minősül.[[2]](#footnote-2)

1. A Felek tudomással bírnak arról, hogy az Állami Ingatlanok a Magyar Állam és a Magyar Államvasutak Zrt. (továbbiakban: Vasúti Pályahálózat Működtető, vagy MÁV Zrt.) között létrejött, hatályos pályaműködtetési szerződés alapján működtetett vasúti pályahálózatba tartozó …… vonalszámú, ………………………………. vasútvonal részét képezik, amely vasútvonal a nemzeti vagyonról szóló 2011. évi CXCVI. törvény (továbbiakban: Nvtv.) 1. számú melléklete B) része szerint országos törzshálózati vasúti pályának minősül. Az Állami Ingatlanok a fenti körülmény, és az Nvtv. 4. § (1) bekezdés h) pontja alapján a Magyar Állam kizárólagos tulajdonában állnak, ezért, mint az állam tulajdonában álló nemzeti vagyon, az Nvtv. 6. § (1) bekezdése értelmében jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog, vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével nem terhelhetőek meg, biztosítékul nem adhatóak, azokon osztott tulajdon nem létesíthető.[[3]](#footnote-3)   
     
   A Felek tudomással bírnak arról, hogy az Állami Ingatlanok országos közút részét képezik, ezért a nemzeti vagyonról szóló 2011. évi CXCVI. törvény (továbbiakban: Nvtv.) 4.§ (1) bekezdés f) pontja alapján a Magyar Állam kizárólagos tulajdonában állnak. Az Nvtv. 6. § (1) bekezdése értelmében az állam tulajdonában álló nemzeti vagyon jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog, vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével nem terhelhető meg, biztosítékul nem adható, azon osztott tulajdon nem létesíthető.[[4]](#footnote-4)
2. **Felek tudomással bírnak arról, és jelen Megállapodás aláírásával rögzítik, hogy az Építtetőnek használati jogcímmel szükséges rendelkeznie az Állami Ingatlanokon tervezett beruházás és a beruházás során kialakításra kerülő Létesítmény számviteli rendezésének idejére.**
3. Felek Jelen Megállapodást az állami vagyonról szóló 2007. évi CVI. törvény 24. § (2) bekezdés c) pontja alapján versenyeztetés mellőzésével kötik.
4. **A használati jogcím biztosításával kapcsolatos rendelkezések:**
   1. Az Igénybevett Terület Építtető általi igénybevétele **bérlet jogcímen** történik, tekintettel arra, hogy a beruházás megvalósításával nem az államháztartásról szóló 2011. évi CXCV. törvény 3/A.§ (1) bekezdése szerinti közfeladat ellátását elősegítő Létesítmény kerül kialakításra.

* 1. A bérleti időszak (a továbbiakban: **Bérleti Időszak**) meghatározása:   
     A Bérleti Időszak időtartama az Igénybevett Terület jelen Megállapodás 4.7 pontja szerinti használatba adásától a Létesítmény jelen Megállapodás 3.4. pontja szerinti számviteli rendezésének időpontjáig, de legfeljebb a jelen Megállapodás létrejöttét követő ötödik év december hó 31. napjáig terjed.
  2. A Bérleti Időszak alatt az igénybevételért fizetendő bérleti díj fajlagos értéke az első naptári évben az Állami Ingatlanok esetében **………..,- Ft/m2/hó + a mindenkor hatályos adójogszabályok szerinti ÁFA**, amely összeg minden naptári évben, adott év január 1-re visszamenőleg a Központi Statisztikai Hivatal által közzétett infláció mértékével emelkedik.
  3. A Létesítmény beruházása az Állami Ingatlanokon tervezetten, összesen **………. m2** területnagyság igénybe vételével jár, amelynek és az előző pontban rögzítetteknek figyelembe vételével, Felek az első naptári évre ***……………..,- Ft*** + Áfa, azaz: ***………………………………..*** forint + a mindenkor hatályos adójogszabályok szerinti Áfa, **összesen bruttó ……………….,- Ft, azaz …………………………………………… forint** összegű havi bérleti díjban (a továbbiakban: **Bérleti Díj**) állapodnak meg.
  4. Építtető a Bérleti Díj havi összegét az MNV Zrt. által minden hónapban, a tárgyhó 15. napjáig kibocsátott számla kiállításától számított 15 napon belül köteles az MNV Zrt. Magyar Államkincstárnál vezetett 10032000-01457522-00000000 számú bankszámlájára teljesíteni.
  5. Késedelmes teljesítés esetén Építtető a Polgári Törvénykönyvről szóló 2013. évi V. törvény (a továbbiakban: „Ptk.”) 6:155. § (1) bekezdésébenmeghatározott mértékű késedelmi kamatot köteles megfizetni. Építtető fizetési késedelme esetén a behajtási költségátalányról szóló 2016. évi IX. törvény rendelkezései az irányadóak.   
     Amennyiben Építtető a Bérleti díj megfizetésével késedelembe esik, az MNV Zrt. köteles a késedelemre, és annak jogkövetkezményeire, határidő tűzésével, írásban felszólítani. Amennyiben a fizetési felszólításban megjelölt fizetési határidő eredménytelenül telik le az MNV Zrt. a jelen Megállapodást jogosult írásban, azonnali hatállyal felmondani. Az ezzel kapcsolatban felmerülő valamennyi költséget az Építtető viseli.

1. **A tulajdonosi hozzájárulás**
   1. Az MNV Zrt. jelen Megállapodás aláírásával, a jelen Megállapodásban rögzített feltételekkel feltétlen és visszavonhatatlan tulajdonosi hozzájárulását (továbbiakban**: Tulajdonosi Hozzájárulás**) adja ahhoz, hogy az Építtető:
      1. a Létesítmény kivitelezésére irányuló kérelmet az illetékes hatóságokhoz benyújtsa,
      2. a megszerzett engedélyekben, illetve a jelen Megállapodásban foglalt kikötések szerint a Létesítményberuházási munkálatait elvégezze az Igénybevett Területen,
      3. az elkészült Létesítményt használja és üzemeltesse, illetve karban tartsa,
      4. az elkészült Létesítményt, annak számviteli rendezéséig, idegen dolgon végzett beruházásként nyilvántartsa a könyveiben.
   2. **A Tulajdonosi Hozzájárulás részletes feltételeit jelen Megállapodás 4. pontja tartalmazza.**
   3. **Az Építtető tudomásul veszi, hogy a Tulajdonosi Hozzájárulás semmilyen tulajdonjogi vagy egyéb igény elismerését nem jelenti a Magyar Állam, illetve a képviseletében eljáró MNV Zrt., továbbá az Állami Ingatlanok jogszerű használója részéről.**
   4. **Jelen Megállapodás az ingatlan-nyilvántartásba bejegyzett jogszerű használó külön hozzájárulásával együtt érvényes.   
      Amennyiben az Állami Ingatlanok jogszerű használója, vagy annak szakmai / szakági szerve(i) további szakmai jellegű, vagy egyéb előírásokat fogalmaznak meg az Építtető felé, Építtető köteles azokat betartani. Amennyiben az Állami Ingatlanok jogszerű használója a jelen Megállapodásban meghatározott Igénybevett Terület használatában történő tényleges korlátozásra tekintettel fizetési igénnyel lép fel, Építtető köteles az ebből fakadó fizetési kötelezettségnek haladéktalanul eleget tenni.[[5]](#footnote-5)**
   5. Építtető jelen Megállapodás aláírásával kijelenti, hogy az ingatlant ténylegesen használó az ingatlan-nyilvántartásba bejegyzett jogszerű használóval az előzetes tervegyeztetések megtörténtek. Erre való tekintettel Felek megállapodnak, hogy az MNV Zrt. mindennemű felelősségét kizárja arra az esetre vonatkozóan, ha az ingatlan-nyilvántartásba bejegyzett jogszerű használóval történő tervegyeztetések elmaradására visszavezethetően a jelen Megállapodásban hivatkozott tervdokumentáció áttervezése, ezzel az Igénybevett Terület megváltozása, ebből eredően a jelen Megállapodás bármilyen jellegű módosítása válna szükségessé.[[6]](#footnote-6)
   6. Amennyiben a Létesítmény megvalósításához pályázati forrás is felhasználásra került az MNV Zrt. kijelenti, hogy nem tesz olyan intézkedést az Építtetővel szemben, amely a pályázati cél megvalósítását szolgáló – Európai Uniós projektek esetén a projekt a Tanács 2006. július 11-i 1083/2006/EK rendelet 57. cikk (1) bekezdésében foglalt fenntartási kötelezettségének végéig tartó – hasznosítási és/vagy a projekt támogatási szerződésében foglalt egyéb kötelezettség teljesítését veszélyezteti, vagy lehetetlenné teszi.   
      Az MNV Zrt. tájékoztatást nyújt arról, hogy amennyiben az Állami Ingatlanok tulajdoni lapjain kezelő / vagyonkezelő jogállással szervezet / társaság van feltüntetve, úgy ezen tartalmú nyilatkozatot az Állami Ingatlanok jogszerű használójától szükséges beszereznie az Építtetőnek.
2. **A Létesítmény tulajdonjogával kapcsolatos rendelkezések:**
   1. **Az Építtető tudomásul veszi, hogy a Létesítmény tulajdonjoga a megvalósulás időpontjában osztja az Állami Ingatlanok jogi sorsát.**
   2. A megvalósulást követően a Létesítményt az Építtető idegen dolgon végzett beruházásként tartja nyilván könyveiben, míg az annak elhelyezésére szolgáló Állami Ingatlanok továbbra is a Magyar Állam tulajdonában maradnak, így az Állami Ingatlanok vonatkozásában sem osztott tulajdon, sem osztatlan közös tulajdon nem jön létre.
   3. Építtető jelen Megállapodás aláírásával vállalja, hogy a Létesítmény számviteli helyzetének végleges rendezése érdekében szükséges intézkedéseket mielőbb, de legkésőbb a jelen Megállapodás létrejöttét követő ötödik év december 31-ig, saját költségén megteszi.
   4. A végleges számviteli rendezés a Létesítmény Magyar Állam részére történő térítésmentes számviteli átadásával történhet, az akkor hatályos jogszabályok által megengedett módon, külön eljárás keretében olyan módon, hogy a jelen Megállapodás létrejöttét követő ötödik év december 31-ig a Létesítményt – külön eljárás és megállapodás keretében – az Építtetőnek térítésmentesen, piaci értéken, tételes mennyiségi és értékbeli leltárral alátámasztott számviteli elszámolás keretében a Magyar Állam részére át kell adnia. Amennyiben ezen tulajdonjog átruházáshoz kapcsolódóan a Magyar Államot, vagy annak bármely képviselőjét bármilyen fizetési kötelezettség (így különösen ÁFA fizetési kötelezettség) terhelné, Építtető jelen Megállapodás aláírásával kötelezettséget vállal arra, hogy ezen fizetési kötelezettséget a Magyar Államtól és/vagy képviselőjétől átvállalja. Az Építtetőt terhelő fizetési kötelezettséggel kapcsolatosan semminemű igény vagy követelés a Magyar Állammal és az MNV Zrt.-vel szemben nem érvényesíthető.
3. **A tulajdonosi hozzájárulás feltételei:**

**A tulajdonosi hozzájárulás az alábbi feltételekkel és kikötésekkel érvényes:**

* 1. Építtető feladata és felelőssége annak vizsgálata, hogy a Létesítmény megvalósításába szükséges-e a közúti közlekedésről szóló 1988. évi I. törvény 29. §-a, vagy a vasúti közlekedésről szóló 2005. évi CLXXXIII. törvény 44/A. §-a szerinti építtető bevonása. Az építtető bevonásának elmulasztásából fakadó esetleges károkért a felelősséget és az abból fakadó fizetési kötelezettséget teljes körűen az Építtető köteles viseli.
  2. Építtető feladata és felelőssége a Létesítmény megvalósításához szükséges összes építés hatósági és egyéb engedély beszerzése.   
     A jelen Megállapodás alapján végzett tevékenységgel kapcsolatos minden felelősség, a tűz-, munka- és balesetvédelmi szabályok biztosítása, betartása és betartatása Építtető kötelezettsége.
  3. Építtető jelen Megállapodás aláírásával kötelezettséget vállal arra, hogy amennyiben a Létesítmény megépülését követően a valós és a jelen Megállapodásban rögzített területmérték eltér, haladéktalanul kezdeményezi jelen Megállapodás ilyen irányú módosítását az MNV Zrt.-nél.
  4. Építtető jelen Megállapodás aláírásával kijelenti, hogy a Létesítmény fennmaradásának teljes időszaka alatt:
     1. a Létesítményhez kapcsolódó fenntartási feladatokat teljeskörűen ellátja,
     2. a Létesítmény fenntartásával és üzemeltetésével kapcsolatban jelentkező összes költség teljesítését vállalja,
     3. a Létesítmény üzemeltetéséből eredő károkat megtéríti.
  5. Építtető jelen Megállapodás aláírásával kijelenti, hogy a Létesítmény megépítésével és a Létesítmény fenntartásával összefüggésben a Magyar Állammal, vagy annak bármely képviselőjével szemben semmilyen – így különösen a Létesítmény megépítéséhez felhasznált saját forrással összefüggésben keletkező – fizetési igénnyel és követeléssel nem lép fel.
  6. Amennyiben a megvalósítandó Létesítmény kivitelezése, fenntartása, üzemeltetése során az Építtető által harmadik személynek okozott kár megtérítése vonatkozásában harmadik személy követeléssel lépne fel, akár az Építtetővel, akár a Magyar Állammal, az MNV Zrt.-vel, vagy az ingatlan ingatlan-nyilvántartásba bejegyzett vagyonkezelőjével, kezelőjével, ingatlan-nyilvántartásba bejegyzett egyéb jogcímmel rendelkező használójával szemben, ezen kár megtérítésére az Építtető jelen Megállapodás aláírásával kötelezettséget vállal.
  7. Az Igénybevett Terület birtokátruházásban részt vevő Felek az Igénybevett Terület birtokátruházásáról jegyzőkönyvet vesznek fel, amely tartalmazza különösen: a birtokátruházás tényét, helyét-időpontját, az Igénybevett Terület állagát, fényképmelléklettel (a továbbiakban: Birtokátruházási Jegyzőkönyv). Az Építtető a Birtokátruházási Jegyzőkönyv aláírásával az abban rögzített állapot szerinti birtokátruházás tényét elismeri. Az MNV Zrt. az Igénybevett Terület birtokát az Építtető által megtekintett állapotban ruházza át az Építtető részére.[[7]](#footnote-7)

Az Igénybevett Terület birtokátruházását az Építtető és az Állami Ingatlanok jogszerű használója – mint ténylegesen birtokban lévő használó – egymás között, közvetlenül rendezi, amelyről jegyzőkönyvet vesznek fel.[[8]](#footnote-8)

Az MNV Zrt. az Igénybevett Terület birtokát a Jelen Megállapodás létrejövetelét követően, a Felek által előre egyeztetett időpontban ruházza át az Építtető részére.

Felek rögzítik, hogy az Igénybevett Területen az Építtető birtokon belül van.

* 1. A jelen Megállapodás szerinti használati időszak alatt az Építtető – az Igénybevett Terület átadásáról felvett jegyzőkönyv kettő eredeti példányának MNV Zrt. részére történő megküldését és annak az MNV Zrt. általi igazolt átvételét követően – bármikor az Igénybevett Területre léphet, azt a jelen Megállapodás szerinti célnak megfelelően használhatja, azon a Létesítmény megépítésével kapcsolatos előkészítő és a beruházással összefüggő tevékenységet végezhet.
  2. Az Építtető köteles a jelen Megállapodásban meghatározott Igénybevett Területet rendeltetésszerűen használni és megtéríteni minden olyan kárt az MNV Zrt.-nek, valamint az Állami Ingatlanok jogszerű használójának, amely a nem rendeltetésszerű használatból ered, és/vagy a beruházással összefüggésben keletkezett.

1. **Bontási tevékenységgel is járó beruházás megvalósítása esetére vonatkozó speciális rendelkezések** *(amennyiben a beruházás nem irányul bontásra, az egész fejezet törlendő)*
   1. Amennyiben a jelen Megállapodás „A” pontja szerinti beruházás megvalósításához bontási tevékenység is kapcsolódik, a nem állami tulajdonban álló létesítmények bontása esetén az Építtetőnek hitelesített dokumentum másolatokkal szükséges igazolnia azok tulajdonjogát, vagy az azok elbontására kapott felhatalmazást.
   2. Építtető köteles az MNV Zrt. vagy az Állami Ingatlanok jogszerű használója előzetes írásbeli nyilatkozatát kérni arra vonatkozóan, hogy az Igénybevett Területen lévő, a beruházási munkálatok során elbontásra kerülő állami vagyonelemek bontásából származó anyagok közül melyek a hulladéknak nem minősülő, értékkel bíró anyagok és melyek az értékkel nem bíró, hulladéknak minősülő anyagok.[[9]](#footnote-9)
      1. Építtető jelen Megállapodás aláírásával kötelezettséget vállal arra, hogy a beruházás során az állami vagyonelemek bontásából származó, az MNV Zrt. vagy az Állami Ingatlanok jogszerű használója által előzetesen hulladéknak nem minősített, értékkel bíró anyagokat – amennyiben ilyenek keletkeznek – átadja az MNV Zrt. illetve az Állami Ingatlanok jogszerű használója részére (vagyonkezelt ingatlan, és érvényes megbízás esetén: az MNV Zrt. és a Vagyonkezelő között érvényben lévő megbízások alapján történő) selejtezési és értékesítési feladatok végrehajtása érdekében.   
         A jelzett anyagok őrzését, azok MNV Zrt. vagy az Állami Ingatlanok jogszerű használója általi átvételéig, az Építtető saját költségén köteles ellátni. A jelzett anyagoknak az MNV Zrt. vagy az Állami Ingatlanok jogszerű használója általi átvétele kapcsán felmerülő szállítási költségeket a Kérelmező köteles viselni.
      2. Az állami vagyonelemek bontásából származó, az MNV Zrt. vagy az Állami Ingatlanok jogszerű használója által előzetesen értékkel nem bíró, hulladéknak minősített anyagokat az Építtető saját költségén és felelősségére köteles maradéktalanul elszállítani.
      3. Jelen Megállapodás aláírásával Építtető kijelenti, hogy a bontási, őrzési, szállítási és hulladékkezelési költségekkel kapcsolatban semmilyen igényt nem támaszt a Magyar Állammal, vagy annak bármely képviselőjével (ideértve az Állami Ingatlanok jogszerű használóját is) szemben.
2. **Vegyes rendelkezések**
   1. Építtető kijelenti, hogy az Nvtv. 3.§ (1) bekezdés 1. pontja szerinti átlátható szervezetnek minősül.
   2. Építtető jelen Megállapodás aláírásával kötelezettséget vállal az alábbiakra:
      1. az Nvtv.-ben, az állami vagyonnal való gazdálkodásról szóló 254/2007.(X. 4.) Korm. rendeletben (a továbbiakban: Vhr.), és a jelen Megállapodásban foglalt beszámolási, nyilvántartási, adatszolgáltatási kötelezettségének, legkésőbb az MNV Zrt. általi felszólítást követő 10 munkanapon belül eleget tesz.
      2. az Igénybevett Területet a jelen Megállapodásban foglalt előírásoknak és tulajdonosi rendelkezéseknek, valamint rögzített hasznosítási célnak megfelelően használja.
      3. a Létesítmény Ingatlanon történő megépítésében, fenntartásában, üzemeltetésében – az Építtetővel közvetlen vagy közvetett jogviszonyban álló harmadik félként – kizárólag természetes személyek, vagy Nvtv. 3.§ (1) 1. pontja szerinti átlátható szervezetek vesznek részt.

Építtető tudomásul veszi, hogy jelen pontban foglalt rendelkezések nem teljesítése/teljesülése esetén az MNV Zrt. a jelen Megállapodást kártalanítás nélkül és azonnali hatállyal felmondhatja.

* 1. Építtető tudomásul veszi továbbá, hogy a jelen Megállapodást az MNV Zrt. kártalanítás nélkül és azonnali hatállyal felmondhatja, akkor is, ha a nemzeti vagyon hasznosításában részt vevő bármely – az Építtetővel közvetlen vagy közvetett módon jogviszonyban álló harmadik fél – szervezet a jelen Megállapodás megkötését követően beállott körülmény folytán már nem minősül átlátható szervezetnek. Az Nvtv. 3. § (1) bekezdés 1. pontja szerint átlátható szervezet tulajdonosi szerkezetében a 3. § (1) bekezdés 1. pontjától eltérő változást az Építtető és a harmadik személy közötti szerződésben az Építtetőt megillető rendkívüli felmondási okként rögzíteni kell.
  2. Építtető jelen Megállapodás aláírásával kijelenti, hogy
     1. nem áll csőd- vagy felszámolási eljárás, végelszámolási eljárás alatt,
     2. tevékenységét nem függesztette fel, illetve tevékenységét nem függesztették fel,
     3. az adózás rendjéről szóló 2017. évi CL. törvény 7. § 34. pontja szerinti, hatvan napnál régebben lejárt esedékességű köztartozással nem rendelkezik,
     4. az Építtetőnél nincs olyan, aki vezető tisztség betöltését kizáró foglalkozástól eltiltás hatálya alatt áll, illetve akinek
     5. tevékenységét a jogi személlyel szemben alkalmazható büntető intézkedésekről szóló 2001. évi CIV. törvény 5. § (2) bekezdése alapján a bíróság jogerős ítéletében nem korlátozta.
     6. állami vagyon hasznosítására irányuló korábbi – három évnél nem régebben zárult – eljárásban hamis adatot nem szolgáltatott és ezért az eljárásból sem zárták ki.

Építtető a jelen Megállapodás időtartama alatt haladéktalanul tájékoztatni köteles az MNV Zrt.-t a fentiek szerinti körülmény felmerüléséről.

* 1. Építtető tudomásul veszi, hogy az állami vagyon használóját, az őt megillető jogok gyakorlását, e joggyakorlás szabályszerűségét az MNV Zrt. jogosult ellenőrizni. Az MNV Zrt. tulajdonosi ellenőrzésének eljárásrendjét – melynek mindenkor hatályos változata az MNV Zrt. honlapjáról ([www.mnvzrt.hu](http://www.mnvzrt.hu)) elérhető, illetve letölthető – a Vhr. 20. § (1) bekezdése alapján jelen Megállapodás részének tekintik.
  2. Építtető jelen Megállapodás aláírásával kijelenti, hogy az MNV Zrt. vagyon-nyilvántartási szabályzatát – melynek mindenkor hatályos változata az MNV Zrt. honlapjáról ([www.mnvzrt.hu](http://www.mnvzrt.hu)) elérhető, illetve letölthető – megismerte, és magára nézve kötelező érvényűnek ismeri el.

1. **Záró rendelkezések**
   1. Felek rögzítik, hogy a jelen Megállapodás időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információ-szabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
   2. Felek rögzítik továbbá, hogy a jelen Megállapodás szerinti együttműködés során személyes adatokat csak és kizárólag a jelen Megállapodás teljesítéséhez szükséges mértékben kezelnek a másik Fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
   3. Felek egybehangzóan rögzítik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik Fél általi kezelését, amely célból és mértékben ez az adatkezelés a jelen Megállapodás teljesítéséhez a másik Félnek szükséges.
   4. Az MNV Zrt. mindenkor hatályos adatkezelési tájékoztatója az MNV Zrt. honlapjáról elérhető. ([MNV - Adatkezelési tájékoztató](https://www.mnv.hu/adatkezelesi-tajekoztato))
   5. Jelen Megállapodás – amennyiben az Állami Ingatlanok jogszerű használójának hozzájárulása rendelkezésre áll – a Felek általi kölcsönös aláírás napján jön létre azzal, hogy amennyiben a Felek nem ugyanabban az időpontban írják alá a jelen Megállapodást, úgy jelen Megállapodás létrejöttének a napja az a nap, amikor a jelen Megállapodást a legutóbb aláíró Fél aláírja.   
      Amennyiben az Állami Ingatlanok jogszerű használójának hozzájárulása ekkor még nem áll rendelkezésre, úgy a jelen Megállapodás a nyilatkozat rendelkezésre állása napján jön létre. Az Építtető jelen Megállapodás aláírásával kötelezettséget vállal arra, hogy Állami Ingatlanok jogszerű használója által kiadott nyilatkozat egy eredeti példányát igazoltan eljuttatja az MNV Zrt. részére.
   6. A jelen Megállapodás bármely módosítása, kiegészítése csak írásban, valamennyi Fél cégszerű aláírásával érvényes.
   7. A Felek rögzítik, hogy a jelen Megállapodás polgári jogi igényt nem keletkeztet a Létesítmény Építtető tulajdonába kerülésére.
   8. Felek rögzítik, hogy amennyiben jelen Megállapodás bármelyik rendelkezése érvénytelen, vagy utóbb érvénytelenné válik, úgy az a Megállapodás többi rendelkezésének érvényességét nem érinti, azok továbbra is érvényben maradnak.
   9. Jelen Megállapodásban nem szabályozott kérdésekben az Nvtv., a Vtv., a Vhr., a Polgári Törvénykönyvről szóló 2013. évi V. törvény, az Áfa tv., valamit az egyéb vonatkozó jogszabályok mindenkor hatályos rendelkezéseit kell alkalmazni.

Jelen Megállapodást a Felek elolvasták, közösen értelmezték, és mint akaratukkal mindenben megegyezőt, jóváhagyólag írják alá.

Jelen Megállapodás melléklet nélkül … (……) számozott oldalból áll, és … (......) eredeti példányban készült, melyből … (......) példány az Építtetőt, 3 (három) példány az MNV Zrt.-t illeti meg.

Melléklet:

1. A ………….. tervszámú, „…………………………………”elnevezésű tervdokumentáció ………………… rajzszámú „……………...” megnevezésű helyszínrajza
2. Az Állami Ingatlanokon elhelyezni kívánt létesítményekre és az általuk tervezett terület-igénybevételre vonatkozó tervezői nyilatkozat másolata

…….…..., ………………………….. …………….., …………………………..

|  |  |  |
| --- | --- | --- |
| ………………………………………… | | ……………………………………. |
| Magyar Nemzeti Vagyonkezelő Zrt.  MNV Zrt. képviseletében | | ………………………………………..  Építtető képviseletében |
| ……………………  …………….. | ……………………  …………….. | …………………………………………..  ……………………… | |

1. A sorok száma szükség szerint bővíthető vagy csökkenthető [↑](#footnote-ref-1)
2. Amennyiben a Megállapodás nem terjed ki rendezetlen vagyonkezelői helyzetű ingatlanra, akkor a B. pontnak ezt a bekezdését törölni kell! [↑](#footnote-ref-2)
3. Nem vasúti ingatlan esetén a bekezdést törölni kell! [↑](#footnote-ref-3)
4. Nem országos közút ingatlan esetén a bekezdést törölni kell! [↑](#footnote-ref-4)
5. Amennyiben a Megállapodás nem terjed ki rendezetlen vagyonkezelői helyzetű ingatlanra, akkor ezt a pontot törölni kell! [↑](#footnote-ref-5)
6. Amennyiben a Megállapodás nem terjed ki rendezetlen vagyonkezelői helyzetű ingatlanra, akkor ezt a pontot törölni kell! [↑](#footnote-ref-6)
7. Amennyiben a Megállapodás nem terjed ki közvetlen kezelésű ingatlanra, akkor ezt a bekezdést törölni kell! [↑](#footnote-ref-7)
8. Amennyiben a Megállapodás nem terjed ki rendezetlen vagyonkezelői helyzetű ingatlanra, akkor ezt a bekezdést törölni kell! [↑](#footnote-ref-8)
9. Jelen pont és alpontjainak szerepeltetése csak abban az esetben szükséges, ha a beruházáshoz kapcsolódóan állami vagyonelem is elbontásra kerül, minden más esetben törölni szükséges! [↑](#footnote-ref-9)